http://www.mszsz-ka.hu/index.php/aktuality/53-kuratorium-vpn-zsm-rozdelilo-tohtoro-ne-podpory
http://www.oslovma.hu/XXX/VpnVys21.rtf

Kuratórium VPN ZSM rozdelilo tohtoročné podpory

Kuratórium Verejnoprospešnej nadácie Zväzu Slovákov v Maďarsku (VPN ZSM) na svojom zasadnutí 23. júla 2021 rozhodlo o udelení podpôr na aktivity zamerané na zachovanie a rozvoj jazykovej a kultúrnej identity slovenskej národnostnej menšiny žijúcej na území Maďarska. Vláda Slovenskej republiky prostredníctvom Úradu pre Slovákov žijúcich v zahraničí (ÚSŽZ) poskytla finančnú podporu vo výške 99 581 € pre VPN ZSM ako súčasť štátnej podpory Slovákov žijúcich v zahraničí na realizáciu Dohody medzi vládou Slovenskej republiky a vládou Maďarskej republiky o vzájomnej podpore národnostných menšín v oblasti vzdelávania a kultúry z r. 2003. V zmysle Zmluvy o poskytnutí podpory uzatvorenej medzi ÚSŽZ a VPN ZSM nadácia je oprávnená použiť maximálne 10 % zo sumy poskytnutej podpory na vlastné prevádzkové náklady, na zabezpečenie organizovania, zverejňovania, realizácie a kontroly prideľovania podpôr žiadateľom.

Kuratórium vyčlenilo na štyri turnusy tohtoročnej Školy v prírode - Poznaj svoje korene 40 000 €. V rámci prípravy VPN ZSM vypísala súbeh pre slovenské národnostné školy v Maďarsku. V poradí už pätnásty ročník Školy v prírode sa uskutoční v intervale od 5. septembra do 3. októbra 2021 v Penzióne Tále uprostred nízkotatranskej prírody (pod južnými svahmi Chopku a Ďumbiera). Školy v prírode sa zúčastnia žiaci 6.-8. ročníkov základných škôl a pedagógovia - slovenčinári zo škôl, ktoré sa zapojili do programu. Na základe rozhodnutia kuratória VPN ZSM koordinátorkou, hlavnou organizátorkou programu aj v tomto roku je autorka projektu, predsedníčka ZSM Ruženka Egyedová Baráneková. Cieľom programu Poznaj svoje korene - Škola v prírode na Slovensku je v slovenskom prostredí zabezpečiť pre žiakov slovenských národnostných škôl možnosť zdokonaľovať sa v slovenskom jazyku; prehlbovať si citovú spolupatričnosť k slovenskému národu; pripraviť sa na štátnu skúšku zo slovenského jazyka a spoznávať históriu, kultúru a prírodné krásy Slovenska.

Členovia Správnej rady VPN ZSM vyčlenili 3 000 € na tohtoročný Folklórny festival Slovákov v Maďarsku, 1 000 € na celoštátnu súťaž pre spevácke a folklórne skupiny Slovenský škovránok a vyhlásili výzvu na predkladanie žiadostí o podporu slovenskej národnostnej menšiny v oblasti vzdelávania a kultúry v roku 2021. Žiadosti na podporu projektov mohli podávať školské a vzdelávacie inštitúcie, študenti vysokých škôl, pedagógovia, spoločenské organizácie, miestne a regionálne slovenské samosprávy, ako aj fyzické osoby. Cieľom podpory je prispieť k zachovaniu a rozvíjaniu kultúrnej a jazykovej identity osôb patriacich k slovenskej národnostnej menšine v Maďarsku, k zachovaniu slovenských kultúrnych hodnôt, k podpore slovenskej záujmovo-umeleckej a výchovno-vzdelávacej činnosti. Uprednostňovali sa programy, ktoré prebiehajú v slovenskom jazyku a ktoré prispievajú k posilňovaniu slovenského národnostného povedomia; žiadosti zamerané na vydavateľskú činnosť, jubilujúce kultúrne telesá a prípravy na sčítanie obyvateľov; uskutočnenie Koncepcie rozvoja slovenského výchovno-vzdelávacieho systému v Maďarsku - Akčného plánu Celoštátnej slovenskej samosprávy v Maďarsku; programy slúžiace na zachovanie slovenského jazyka a oživovanie slovenských tradícií, resp. účasť na slovenských regionálnych a celoštátnych podujatiach a (súťažných) kultúrnych prehliadkach a stretnutiach, ako aj spoločenských fórach o aktuálnom dianí v kruhu Slovákov v Maďarsku. Do súbehu prišlo 95 projektov, suma požadovaných dotácií spolu: 26 973 220 forintov. Kuratórium v tomto roku nezamietlo ani jednu žiadosť, 95 súbehov podporilo celkovou sumou 18 010 580 forintov (51 626,10  €).

Kuratórium VPN ZSM vymenováva ZSM ako zriaďovateľ. V zmysle uznesenia Valného zhromaždenia ZSM kuratórium tvoria: Matej Šipický (predseda), Anna Komjáthiová, Tomáš Nagy, Marta Papučková, Silvia Piššová Hégelyová, Vlasta Zsákaiová a Ruženka Egyedová Baráneková. Členkami Revíznej komisie VPN ZSM sú Alžbeta Szabová, Žofia Štrbiková a Judita Orliczká, tajomníkom VPN ZSM je Imrich Fuhl.

Podpory Verejnoprospešnej nadácie
Zväzu Slovákov v Maďarsku na rok 2021

Školstvo, výchovno-vzdelávacia činnosť

Žiadateľ	Projekt	Suma (HUF)	
Nadácia MŠ Záhrada víl v Békešskej Čabe	Jesenná návšteva samoty Haluška	100 000	
Nadácia MŠ Záhrada víl v Békešskej Čabe	Deň Slovákov v škôlke Záhrada víl	80 000	
Slovenská samospráva v Novej Hute	Nákup kníh pre žiakov ZŠ	198 720	
Materská škola „Makovička“ v Dunaeďháze	Zaobstaranie krojov	109 000	
Zoltán Berényi - Ďurk	Vystúpenia žiakov ZŠ s Čibaj bandou	100 000	
Kapela Čibaj banda v Jači	Nacvičovanie so žiakmi ZŠ	150 000	
Nadácia ZŠ v Tatabáni-Bánhide	Učebné pomôcky	75 000	
Nadácia ZŠ v Tatabáni-Bánhide	Slovenský týždeň	80 000	
FS Veľká Bukovinka v Répašskej Hute	Folklórny denný tábor	100 000	
Slovenská samospráva v Legínde	Letný tábor v Legínde	100 000	
Slovenská samospráva v Tardoši	Slovenský jazykový a vlastivedný tábor	100 000	
Základná škola v Dabaši- Šáre	Slovenský národnostný týždeň	150 000	
Slovenská samospráva v Horných Peťanoch 	Iba spolu - Letný tábor pre žiakov ZŠ	150 000	
Základná škola v Níži	Nacvičovanie slovenských ľudových tancov	150 000	
Nadácia pre školu v Mlynkoch	IX. tematický deň „Slováci v Maďarsku”	145 500	
Marta Papucseková	Študijné	200 000	
Monika Szabová	Moderné prístupy vo vyučovaní slov. jazyka v Maďarsku	380 000	
Atila Rusnák	Metodické pomôcky pre učiteľov vyššieho stupňa	100 000	
Atila Rusnák	Konverzačná príručka Učíme sa po slovensky	300 000	
Slovenská samospráva II. obvodu Budapešti	Súťaž o Slovákoch v Maďarsku 	150 000	
Spolok gerendášskych Slovákov	Detský tábor na Slovensku	200 000	
Slovenská samospráva XIII. obvodu Budapešti	Po stopách Martina Kukučina (štipendisti)	200 000	

Podpora kultúrnych aktivít

Žiadateľ	Projekt	Suma (HUF)	
Miestna organizácie ZSM v Kóšpallagu	Slovenské Vianoce s hosťami zo širšieho regiónu	180 000	
Pobočka ZSM v Hollóháze	Družobné styky s mestom Bardejov	120 000	
Folklórny spolok Zelený Veniec v Ečeri	Miestnohistorické informačné tabule	200 000	
Kultúrny spolok pre Mlynky	Adventný koncert	50 000	
Kultúrny spolok pre Mlynky	Online jazykové kurzy	50 000	
Kultúrny spolok pre Mlynky	Zvukový nosič so pseudofolklórnou tematikou	50 000	
Slovenská samospráva v Orosláni	Dedinský deň v Orosláni	150 000	
Pobočka ZSM v Orosláni	Zaobstaranie krojov	250 000	
Čabianska organizácia Slovákov	Spevokol na Stretnutí slovenských cirkevných zborov	150 000	
Čabianska organizácia Slovákov	Slovenský národnostný míting	100 000	
Čabianska organizácia Slovákov	Miniklobasiáda Slovákov	200 000	
Čabianska organizácia Slovákov	Sústredenie Slovače (reaktivizovanie, spojenie kolektívov)	100 000	
Pobočka ZSM v Pišpeku a M. Berényiová	Účasť na Folklórnom festivale Slovákov v Maďarsku	100 000	
Pobočka ZSM v Pišpeku a M. Berényiová	Slovenská omša s knižnou premiérou	100 000	
Slovenská samospráva Budapešti	Vydávanie časopisu Budapeštiansky Slovák	300 000	
Zoltán Bárkányi	Vydanie zbierky drobnej prózy Návšteva	400 000	
Slovenská samospráva XVII. obvodu Budapešti	Slovenské adventné stretnutie	80 000	
Slovenská samospráva XVII. obvodu Budapešti	Kurz slovenského jazyka pre dospelých	100 000	
Slovenská samospráva v Novej Hute	Vydanie publikácie o miestnych tradíciách	300 000	
Slovenský spevokol v Novej Hute	Slovenský Škovránok	280 000	
Slovenská samospráva Boršodsko-A-Z. župy	Regionálny slovenský deň	150 000	
Slovenská samospráva v Albertirši	Deň Slovákov v Albertirši	200 000	
Pobočka ZSM v Jači	Slovenský folklórny večierok	100 000	
Pobočka ZSM v Čuvári	Slovenský národnostný deň	150 000	
Pobočka ZSM v Čuvári	Čuvárska svadba	50 000	
Spevokol Kvety Hút v Pálháze	Účasť na prehliadke Slovenský škovránok	300 000	
Základná škola v Čabačude	Slovenské národnostné dni	150 000	
Základná škola v Dunaeďháze	Vianoce národov	80 000	
Folklórny spolok Horenka v Kétšoproni	Prehliadka Slovenský škovránok v Kétšoproni	400 000	
Slovenská samospráva v Malej Tarči	Národnostné folklórne stretnutie	200 000	
Slovenská samospráva vo Vacove	Slovenské Vianoce	100 000	
Slovenská samospráva v Segedíne	Deň slovenskej kultúry v Segedíne	200 000	
Slovenská samospráva v Alkári	Slovenský národnostný deň	250 000	
Slovenská samospráva v Dunaeďháze 	Tabuľky s názvami ulíc a inštitúcií	200 000	
Slovenská samospráva v Répašskej Hute	Slovenský deň v Répášskej Hute	150 000	
FS Veľká Bukovinka v Répašskej Hute	Zaobstaranie krojov	100 000	
Slovenská samospráva v Legínde	Otvorenie pamätného domu	100 000	
Gastronomická a turistická jednota DS ČABA300	Náš najväčší hrdina - Náš Ondriš	50 000	
Gastronomická a turistická jednota DS ČABA300	Prví slovenskí letec - Ondrej Kvasz	50 000	
Slovenská samospráva v Békešskej Čabe	Vydanie knihy Ľ. Z. Szeberényiho	150 000	
Slovenská samospráva v Slovenskom Komlóši	Deň národností / Nástenný kalendár	200 000	
Nadácia za komlóšskych Slovákov	Účasť na Folklórnom festivale Slovákov v Maďarsku	270 000	
Organizácia komlóšskych Slovákov	Komlóšske dni - Slovenská gastronómia	180 000	
Slovenská samospráva v Šalgótarjáne	Slovenské Vianoce / Kvíz o Slovákoch	200 000	
Slovenská samospráva v Šalgótarjáne	Medzinárodné stretnutie netradičných hudobných nástrojov	200 000	
Slovenská samospráva v Šalgótarjáne	Slovenské a folkové dni	350 000	
Slovenská samospráva Novohradskej župy	Novohradské národnostné stretnutie v obci Banka	350 000	
Slovenská samospráva Novohradskej župy	XVIII. Regionálny slovenský deň	350 000	
Slovenská samospráva v Malej Náne	Účasť na regionálnych slovenských podujatiach	250 000	
Slovenská samospráva v Tardoši	Deň tardošských Slovákov	150 000	
Slovenský páví krúžok v Mlynkoch	Účasť na Folklórnom festivale Slovákov v Maďarsku	80 000	
Slovenský páví krúžok v Mlynkoch	Vianoce s DH Šarfianka	150 000	
Združenie Šóškúťanov	Tanečné sústredenie FS Večernica	150 000	
Spolok Slovákov v Poľnom Berinčoku	Prezentácia kultúry miestnych Slovákov	200 000	
Spolok Slovákov v Poľnom Berinčoku	Ako zachovať identitu miestnych Slovákov?	250 000	
Spolok pre zachovávanie slov. trad. vo Veľkom Bánhedeši	Dvojjazyčné rozprávky ňaničky Žofky	150 000	
Slovenská samospráva v Agárde	Slovenský národnostný deň	150 000	
Slovenská samospráva v Horných Peťanoch	Slovenský národnostný deň	250 000	
Slovenská samospráva v Níži	Stretnutie slovenských klubov a samospráv	150 000	
Peštiansky región ZSM	Doškoľovanie, stretnutie vedúcich pobočiek	200 000	
Slovenská samospráva v Ostrihome	Slovenský národnostný deň	180 000	
Folklórny spolok Furmička v Čemeri	Sústredenie tanečníkov v obci Banka	290 000	
Folklórny spolok Furmička v Čemeri	Zaobstaranie krojov	100 000	
Slovenská samospráva v Gute	Pamätná tabuľa a leták s dejinami miestnych evanjelikov	300 000	
Kultúrny spolok Slnečnice v Dunaeďháze	Zachovanie miestnych slovenských tradícií	240 000	
Slovenská samospráva v Santove	F santofském Pilíši - Ľudové piesne zo Santova (reprint)	400 000	
Slovenská samospráva v Santove	Slovenský škovránok v Santove	180 000	
Miestna organizácia ZSM v Sédi	Družobné styky Séďu s Detvou	171 780	
Slovenská samospráva v Čobánke	Čobánska príroda v lyrike a v obrazoch	400 000	
Miestna organizácia ZSM v Čobánke	Martinské zvyky a hody medzi Slovákmi v Čobánke	70 000	
Slovenský spevácky zbor Ozvena (Budapešť)	Festival zborovej hudby v Prahe	200 000	
Slovenský spevácky zbor Ozvena (Budapešť)	20. výročie založenia Ozveny	400 000	
Slovenská samospráva v Šalgótarjáne	Publikácia Od Tatier k Dunaja	100 000